title: 2012/367/EU: Euroopan keskuspankin päätös, annettu 19 päivänä kesäkuuta 2012 , hankintoja koskevista säännöistä tehdyn päätöksen EKP/2007/5 muuttamisesta (EKP/2012/10)

text:
               10.7.2012

               FI

               Euroopan unionin virallinen lehti

               L 178/14

         EUROOPAN KESKUSPANKIN PÄÄTÖS,
   annettu 19 päivänä kesäkuuta 2012,
   hankintoja koskevista säännöistä tehdyn päätöksen EKP/2007/5 muuttamisesta
   (EKP/2012/10)
   (2012/367/EU)
   EUROOPAN KESKUSPANKIN JOHTOKUNTA, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 11.6 artiklan,
   ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn päätöksen EKP/2004/2 (1), ja erityisesti sen 19 artiklan,
   sekä katsoo seuraavaa:

               (1)

               Julkisia hankintoja tehtäessä sovellettavia kynnysarvoja, joista säädetään julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetussa Euroopan parlamentin ja neuvoston direktiivissä 2004/18/EY (2), muutettiin Euroopan parlamentin ja neuvoston direktiivien 2004/17/EY, 2004/18/EY ja 2009/81/EY muuttamisesta hankintasopimusten tekomenettelyihin sovellettavien kynnysarvojen osalta 30 päivänä marraskuuta 2011 annetulla komission asetuksella (EU) N:o 1251/2011 (3).

               (2)

               Vaikka direktiiviä 2004/18/EY ei sovelleta Euroopan keskuspankkiin (EKP), se aikoo julkisia hankintoja tehdessään noudattaa näitä samoja kynnysarvoja.

               (3)

               Hankintoja koskevista säännöistä 3 päivänä heinäkuuta 2007 tehtyä päätöstä EKP/2007/5 (4) on sen vuoksi tarpeen muuttaa,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Korvataan päätöksen EKP/2007/5 4 artiklan 3 kohta seuravasti:

      ”3.   Sovelletaan seuraavia kynnysarvoja:

                  a)

                  200 000 euroa tavara- ja palveluhankintoja koskevien sopimusten osalta;

                  b)

                  5 000 000 euroa rakennusurakoita koskevien sopimusten osalta.”

   2 artikla
   Voimaantulo
   1.   Tämä päätös tulee voimaan 1 päivänä syyskuuta 2012.
   2.   Hankintamenettelyt, jotka on aloitettu ennen tämän päätöksen voimaantuloa, saatetaan loppuun päätöksen EKP/2007/5 säännösten mukaisesti sellaisina kuin ne olivat voimassa kun hankintamenettely aloitettiin. Tätä säännöstä sovellettaessa hankintamenettely katsotaan aloitetuksi päivänä, jona hankintailmoitus lähetettiin Euroopan unionin viralliseen lehteen, tai niissä tapauksissa, joissa ei vaadita tällaista ilmoitusta, päivänä, jona EKP pyysi yhtä tai useampaa tavarantoimittajaa jättämään tarjouksen.

      Tehty Frankfurt am Mainissa 19 päivänä kesäkuuta 2012.

            EKP:n puheenjohtaja

         Mario DRAGHI

      (1)  EUVL L 80, 18.3.2004, s. 33.

      (2)  EUVL L 134, 30.4.2004, s. 114.

      (3)  EUVL L 319, 2.12.2011, s. 43.

      (4)  EUVL L 184, 14.7.2007, s. 34.


Avis juridique important

|

31986D0103

86/103/ETY: Neuvoston päätös, tehty 24 päivänä maaliskuuta 1986, tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen F.2 hyväksymisestä yhteisön puolesta

Virallinen lehti nro L 088 , 03/04/1986 s. 0042 - 0045 Suomenk. erityispainos Alue 2 Nide 4 s. 0109  Ruotsink. erityispainos Alue 2 Nide 4 s. 0109

NEUVOSTON PÄÄTÖS,tehty 24 päivänä maaliskuuta 1986,tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen F.2 hyväksymisestä yhteisön puolesta (86/103/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission ehdotuksen,sekä katsoo, ettäpäätöksellä 75/199/ETY(1) yhteisö on tehnyt tullimenettelyjen yksinkertaistamista ja yhdenmukaistamista koskevan kansainvälisen yleissopimuksen,yhteisö voi hyväksyä vapaaseen liikkeeseen luovutettavien tavaroiden käsittelyä koskevan liitteen F.2, jatähän hyväksymiseen on kuitenkin tulliliiton erityisvaatimusten ja tullilainsäädännön yhdenmukaistamisen nykyisen tilanteen huomioon ottamiseksi liitettävä tiettyjä varauksia,ON PÄÄTTÄNYT SEURAAVAA:1 artiklaHyväksytään yhteisön puolesta vapaaseen liikkeeseen tullattavien tavaroiden käsittelyä koskeva liite F.2, yleisellä varauksella ja suositeltua käytäntöä 7 koskevalla varauksella.Liitteen varauksin varustettu teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet ilmoittaa tulliyhteistyöneuvoston pääsihteerille, että yhteisö on hyväksynyt 1 artiklassa mainitun liitteen kyseisessä artiklassa mainituin varauksin(2).Tehty Brysselissä 24 päivän maaliskuuta 1986.Neuvoston puolestaPuheenjohtajaG. BRAKSYhteisön tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteeseen F.2 laatimat varaukset1. Yleinen varaus (yleinen huomio)"Osa tämän liitteen määräyksistä ei kuulu yhteisön lainsäädännön soveltamisalaan. Jäsenvaltiot voivat tarpeen vaatiessa laatia omia varauksiaan aloilta, jotka eivät kuulu yhteisön lainsäädännön soveltamisalaan."2. Suositeltu käytäntö 7"Yhteisö soveltaa yleensä tämän suositellun käytännön määräyksiä. Lupa myönnetään ainoastaan, jos menettelyn käytön seurauksena alkuperää koskevien sääntöjen ja maahan tuotuihin tavaroihin sovellettavien määrällisten rajoitusten vaikutus ei vääristy."LIITE F.2 VAPAASEEN LIIKKEESEEN LUOVUTETTAVIEN TAVAROIDEN KÄSITTELYJOHDANTOVapaaseen liikkeeseen luovutettaviin tavaroihin sovellettavat tullit ja verot on yleensä hyvin mukautettu kyseisen maan tariffikäytäntöön. Eräissä tapauksissa maasta vietäviin tavaroihin sovellettavien vientitullien ja -verojen määrä on kuitenkin niin suuri, että jos tavaroita niiden vapaaseen liikkeeseen luovutuksen jälkeen valmistetaan tai käsitellään, koko kaupallinen toiminta lakkaisi olemasta kannattavaa ja kyseinen maa kärisisi tappioita, sillä kyseinen taloudellinen toiminta siirrettäisiin muualle.On kuitenkin mahdollista suosia tällaista toimintaa sallimalla, että tietyt tavarat voidaan valmistaa tullin valvonnassa ennen vapaaseen liikkeeseen luovutusta.Vapaaseen liikkeeseen luovutettavien tavaroiden valmistusta koskevan tullimenettelyn tavoitteena on sallia kansallisen taloudellisen edun niin vaatiessa eräiden tuotujen tavaroiden valmistus tullin valvonnassa siten, että valmiisiin tuotteisiin sovellettavien tuontitullien ja -verojen määrä on pienempi kuin määrä, jota sovellettaisiin maahan tuotaviin tavaroihin.MÄÄRITELMÄTTässä liitteessä tarkoitetaan:a) "vapaaseen liikkeeseen luovutettavien tavaroiden valmistuksella" tullimenettelyä, jota sovellettaessa maahan tuotuja tavaroita voidaan tullin valvonnassa ennen vapaaseen liikkeeseen tullausta valmistaa tai käsitellä siten, että valmiisiin tuotteisiin sovellettavien tuontitullien ja -verojen määrä on pienempi kuin määrä, jota sovellettaisiin maahan tuotaviin tavaroihin;b) "vapaaseen liikkeeseen luovutuksella" tullimenettelyä, jonka nojalla maahantuodut tavarat voivat jäädä lopullisesti tullialueelle. Tämä menettely edellyttää, että kaikki vaadittavat tuontitullit ja -verot maksetaan ja vaadittavat tullimuodollisuudet täytetään;c) "tuontitulleilla ja -veroilla" tulleja ja kaikkia muita tavaroiden maahantuonnissa tai sen yhteydessä kannettavia maksuja, veroja, rojalteja tai muita kuluja, ei kuitenkaan rojalteja ja maksuja, joiden määrä vastaa suunnilleen suoritetuista palveluksista aiheutuneita kustannuksia;d) "tavarailmoituksella" tullin määräämässä muodossa annettavaa ilmoitusta, jolla asianomaiset henkilöt osoittavat tavaroihin sovellettavan tullimenettelyn sekä ilmoittavat ne tiedot, jotka tulli vaatii kyseisen menettelyn soveltamiseksi;e) "tullivalvonnalla" toimenpiteitä, joita sovelletaan niiden lakien ja säännösten noudattamisen varmistamiseksi, joiden täytäntöönpanosta tulli on vastuussa;f) "vakuudella" tulliviranomaisia tyydyttävää taetta siitä, että tullia kohtaan oleva velvoite täytetään. Vakuutta sanotaan "yleiseksi", kun sillä taataan useista toimenpiteistä johtuvien velvoitteiden täyttäminen;g) "henkilöllä" sekä luonnollisia että juridisia henkilöitä, ellei asiayhteys muuta edellytä.PERIAATTEET1. NormiVapaaseen liikkeeseen luovutettavia tavaroita valmistettaessa on noudatettava tämän liitteen määräyksiä.2. NormiKansallisessa lainsäädännössä on mainittava vapaaseen liikkeeseen luovutettavia tavaroita valmistettaessa täytettävät edellytykset ja muodollisuudet.Huomautukset1. Vapaaseen liikkeeseen luovutettavien tavaroiden valmistusta koskevan luvan edellytyksenä voi olla, että toimivaltaiset viranomaiset pitävät ehdotettuja valmistustoimenpiteitä kansantaloudellisesti hyödyllisenä.2 Oikeus valmistaa vapaaseen liikkeeseen luovutettavia tavaroita voidaan varata henkilöille, jotka ovat sijoittautuneet tullialueelle ja joiden toiminta on tulliviranomaisten vaatimusten mukaista.3. Tulliviranomaiset antavat yleensä luvan siihen, että valmistus suoritetaan määrätyssä paikassa (esimerkiksi tuojan toimitiloissa) ja sitä suorittavat määrätyt henkilöt.4. Tulliviranomaiset voivat vahvistaa vakiomääräisiä tuottoasteita vapaaseen liikkeeseen luovutettavien tavaroiden valmistukselle.3. NormiVapaaseen liikkeeseen luovutettavien tavaroiden valmistusta koskevan menettelyn myöntämisen ehtona on, että tulliviranomaiset voivat varmistua siitä, että valmistuksen tuloksena saatavat tuotteet on valmistettu maahan tuoduista tavaroista.4. NormiVapaaseen liikkeeseen luovutettavien tavaroiden valmistusta koskevan menettelyn myöntämisen ehtona on, että tavaroiden palauttaminen alkuperäiseen tilaan ei käsittelyn jälkeen ole taloudellisesti kannattavaa.SOVELTAMISALA5. NormiVapaaseen liikkeeseen luovutettavien tavaroiden käsittely sallitaan määrätyille luokille hyväksyttyjen valmistustoimien kohteena olevia tavaroita.HuomautusTämä lupa voidaan varata yksinomaan valmistustoimille, joiden tuloksena on tiettyihin tullinimikkeisiin kuuluvia tavaroita.6. NormiVapaaseen liikkeeseen luovutettavien tavaroiden valmistusta ei suoriteta ainoastaan suoraan ulkomailta tuoduille tavaroille, vaan se sallitaan myös tavaroille, jotka ovat olleet passituksessa tai jotka tulevat tullivarastosta tai vapaa-alueelta.7. Suositeltu käytäntöVapaaseen liikkeeseen luovutettavien tavaroiden valmistusta ei pitäisi kieltää ainoastaan sen takia, että ne ovat peräisin tai tulevat jostakin.8. NormiLupaa valmistaa vapaaseen liikkeeseen luovutettavia tavaroita ei ole varattu ainoastaan maahan tuotujen tavaroiden omistajalle.9. Suositeltu käytäntöHenkilöille, jotka harjoittavat laaja-alaista ja jatkuvaa samaan tavaraluokkaan kuuluvien vapaaseen liikkeeseen luovutettavien tavaroiden valmistustoimintaa, tulisi antaa yleinen tällaista toimintaa koskeva lupa.VAPAASEEN LIIKKEESEEN LUOVUTETTAVIEN TAVAROIDEN VALMISTUSTA KOSKEVA ILMOITUS10. NormiKansallisessa lainsäädännössä määritellään edellytykset, joilla tehdään vapaaseen liikkeeseen luovutettavien tavaroiden valmistuksesta laadittava tavarailmoitus ja tavarat esitetään toimivaltaisessa tullitoimipaikassa.HuomautusTavarailmoituksen jättäminen tapahtuu yleensä ennen vapaaseen liikkeeseen luovutettavien tavaroiden valmistusta, mutta jos kyseiset toimenpiteet ovat melko yksinkertaisia, voidaan antaa lupa valmistaa tavaroita ennen tavarailmoituksen tekemistä.VAKUUS11. NormiKansallinen lainsäädäntö, tai tulliviranomaiset sen mukaisesti, vahvistaa vapaaseen liikkeeseen luovutettavien tavaroiden valmistuksesta mahdollisesti asetettavat vakuudet.12. Suositeltu käytäntöHenkilön, jota asia koskee, tulisi saada valita hyväksyttävien vakuuksien joukosta.13. NormiTulliviranomaiset vahvistavat kansallisen lainsäädännön mukaisesti vapaaseen liikkeeseen luovutettavien tavaroiden valmistuksesta asetettavan vakuuden määrän.14. Suositeltu käytäntöVakuuden määrä olisi vahvistettava mahdollisimman pieneksi ottaen huomioon mahdollisesti maksettavat tuontitullit ja -verot.HuomautusTämä suositeltu käytäntö ei estä sitä, että asetettavan vakuuden määrä lasketaan yhden ainoan määrän perusteella silloin kun tavarat kuuluvat useisiin tullinimikkeisiin.15. NormiTulliviranomaisten on hyväksyttävä yleisvakuus silloin, kun vakuus on asetettava vapaaseen liikkeeseen luovutettavien tavaroiden käsittelyä koskevassa menettelyssä tehdyistä useista toimenpiteistä johtuvien velvollisuuksien täyttämisen varmistamiseksi.16. Suositeltu käytäntöTulliviranomaisten on luovuttava vaatimasta vakuutta, jos he hyväksyvät, että mahdollisesti maksettavien summien kanto voidaan varmistaa muilla tavoin.VAPAASEEN LIIKKEESEEN LUOVUTETTAVIEN TAVAROIDEN VALMISTUKSEN PÄÄTTÄMINEN17. NormiVapaaseen liikkeeseen luovutettavien tavaroiden valmistus päättyy, kun mainitusta käsittelystä saadut tuotteet luovutetaan vapaaseen liikkeeseen.18. NormiKansallisessa lainsäädännössä vahvistetaan ajankohta, jona vapaaseen liikkeeseen luovutettavien tavaroiden arvo ja määrä sekä niihin sovellettavien tuontitullien ja -verojen määrä määritellään.19. Suositeltu käytäntöTulliviranomaisten olisi hyväksyttävä olosuhteiden niin salliessa ja asianomaisen henkilön pyynnöstä menettelyn päättäminen kun valmistuksessa tai käsittelyssä saadut tuotteet viedään, asetetaan tullivarastoon tai tuodaan vapaa-alueelle.20. NormiVapaaseen liikkeeseen luovutettavien tavaroiden käsittelystä syntyvä jäte ja romu ovat vapaaseen liikkeeseen luovutusta varten tulliselvitettäessä sellaisten tuontitullien ja -verojen alaisia, joita sovellettaisiin, jos ne tuotaisiin samassa tilassa.HuomautusVoidaan myöntää lupa käsitellä näitä jätteitä ja romuja tullin valvonnassa siten, että ne menettävät kaupallisen arvonsa, tai jälleenviedä ne.21. NormiKotimaiseen kulutukseen luovutusta varten valmistettavista tavaroista tai tässä valmistuksessa saaduista tuotteista, jotka ovat tuhoutuneet tai lopullisesti kadonneet onnettomuudessa tai ylivoimaisen esteen vuoksi ennen niiden tullaamista vapaaseen liikkeeseen luovutettavaksi ei saa kantaa tuontitulleja ja -veroja, mikäli tällainen tuhoutuminen tai katoaminen näytetään asianmukaisesti toteen tulliviranomaisia tyydyttävällä tavalla. Tuhoutumisesta jäljelle jäävästä jätteestä ja romusta, mikäli se tullataan vapaaseen liikkeeseen luovutettavaksi, kannetaan samat tuontitullit ja -verot kuin tässä tilassa maahan tuotavasta jätteestä ja romusta.VAKUUDEN VAPAUTTAMINEN22. NormiMahdollisesti asetettu vakuus on vapautettava mahdollisimman pian sen jälkeen kun vapaaseen liikkeeseen luovutettavien tavaroiden valmistus on päättynyt.VAPAASEEN LIIKKEESEEN LUOVUTETTAVIEN TAVAROIDEN VALMISTUSTA KOSKEVIA TIETOJA23. NormiTulliviranomaisten on varmistettava, että kaikki vapaaseen liikkeeseen luovutettavien tavaroiden valmistusta koskevat tiedot ovat kaikkien asianosaisten henkilöiden helposti saatavissa.(1) EYVL N:o L 100, 21.4.1975, s. 1(2) Neuvoston pääsihteeristö julkaisee liitteen F.2 voimaantulopäivän Euroopan yhteisöjen virallisessa lehdessä.


Avis juridique important

|

31996D0646

Euroopan parlamentin ja neuvoston päätös N:o 646/96/EY, tehty 29 päivänä maaliskuuta 1996, syöväntorjunnan toimintaohjelman hyväksymisestä kansanterveyden alalla vuosiksi 1996-2000

Virallinen lehti nro L 095 , 16/04/1996 s. 0009 - 0015

EUROOPAN PARLAMENTIN JA NEUVOSTON PÄÄTÖS N:o 646/96/EY,tehty 29 päivänä maaliskuuta 1996,syöväntorjunnan toimintaohjelman hyväksymisestä kansanterveyden alalla vuosiksi 1996-2000 EUROOPAN PARLAMENTTI JA EUROOPAN UNIONIN NEUVOSTO, JOTKAottavat huomioon Euroopan yhteisön perustamissopimuksen ja erityisesti sen 129 artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),ottavat huomioon alueiden komitean lausunnon (3),noudattavat perustamissopimuksen 189 b artiklassa määrättyä menettelyä (4), ottaen huomioon sovittelukomitean 31 päivänä tammikuuta 1996 hyväksymän yhteisen ehdotuksen,sekä katsovat, että1) Eurooppa-neuvosto korosti kesäkuussa 1985 Milanossa ja joulukuussa 1985 Luxemburgissa pidetyissä kokouksissaan tarvetta käynnistää eurooppalainen syöväntorjuntaohjelma,2) neuvosto ja neuvostossa kokoontuneet jäsenvaltioiden hallitusten edustajat ovat antaneet 7 päivänä heinäkuuta 1986 päätöslauselman Euroopan yhteisöjen syövän vastaisesta toimintaohjelmasta (5) ja tehneet 17 päivänä toukokuuta 1990 päätöksen 90/238/Euratom, EHTY, ETY toimintasuunnitelman hyväksymisestä vuosiksi 1990-1994 Eurooppa syöpää vastaan -ohjelman yhteydessä (6),3) Euroopan parlamentti esitti 19 päivänä marraskuuta 1993 antamassaan päätöslauselmassa kansanterveyspolitiikasta Maastrichtin jälkeen (7), että syöväntorjuntaa koskevia toimia tehostettaisiin,4) neuvosto on kehottanut 13 päivänä joulukuuta 1993 antamassaan päätöslauselmassa (8) komissiota tekemään mahdollisimman pian ehdotuksen kolmannesta toimintasuunnitelmasta ottaen huomioon kyseisen päätöslauselman liitteessä tarkoitetut tavoitteet ja parannusehdotukset sekä kansanterveyden alan tulevista toimista 27 päivänä toukokuuta 1993 annetun neuvoston päätöslauselman (9),5) vastauksena toimintapuitteista kansanterveyden alalla 24 päivänä marraskuuta 1993 annettuun komission tiedonantoon neuvosto on sisällyttänyt 2 päivänä kesäkuuta 1994 antamassaan päätöslauselmassa (10) syövän yhteisön toiminnan painopistealueisiin, joista komissiota kehotetaan esittämään toteutettavia toimia koskevat ehdotuksensa,6) yhteisön toiminta, joka on suunnattu syövän ehkäisyyn, antaa toiminnan laajuuden ja vaikutukset huomioon ottaen paremmat mahdollisuudet suunniteltujen tavoitteiden toteuttamiseen,7) on tärkeää, että yhteisön tasolla laaditut ja toteutetut politiikat ja ohjelmat ovat yhteensopivia syövän torjumiseen tarkoitettujen yhteisön tavoitteiden kanssa; olisi erityisesti sovitettava kiinteästi yhteen yhteisön tutkimusohjelman yhteydessä biolääketieteen ja terveyden alalla toteutettujen toimien toteuttaminen ja yhteisön syövän torjumiseen tarkoitettu toiminta,8) yhteistyötä kansainvälisten toimivaltaisten järjestöjen ja kolmansien maiden kanssa pitäisi tiivistää,9) syöpä on merkittävä erityisesti elintapoihin liittyvä sairaus, ja näihin viimeksi mainittuihin liittyviä vaaratekijöita, varsinkin tupakointia, olisi torjuttava, mikä vaikuttaa myös muiden sairauksien, erityisesti sydän- ja verisuonitautien, torjuntaan,10) tämä suunnitelma edistää perustamissopimuksen 129 artiklassa määrättyjen yhteisön tavoitteiden saavuttamista varmistamalla syövän syitä ja sen ehkäisyä koskevan tiedon paremman levittämisen, parantamalla näitä asioita koskevien tietojen vertailukelpoisuutta ja levittämistä sekä kehittämällä täydentäviä toimia, erityisesti terveyskasvatuksessa,11) on toteutettava toimenpiteitä, joilla ehkäistään syöpää aiheuttavien tottumusten, esimerkiksi huonojen ruokailutottumusten ja tupakoinnin, edistäminen tiedotusvälineissä,12) on tärkeää, että komissio varmistaa tämän suunnitelman toteuttamisen kiinteässä yhteistyössä jäsenvaltioiden kanssa; tämän vuoksi on tarpeen säätää menettelystä, jolla voidaan varmistaa, että jäsenvaltiot osallistuvat kokonaisvaltaisesti suunnitelman toteuttamiseen,13) Euroopan parlamentti, neuvosto ja komissio ovat sopineet 20 päivänä joulukuuta 1994 yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä,14) saadakseen kaiken välttämättömän tieteellisen tiedon komissio toimii lisäksi yhteistyössä jäsenvaltioiden nimeämistä tieteellisistä asiantuntijoista muodostuvan korkean tason komitean kanssa,15) toiminnalliselta kannalta on tarpeen suojata ja kehittää edellisten toimintasuunnitelmien aikana toteutettuja investointeja sekä eurooppalaisten kokeiluverkkojen että kaikkien syöväntorjunnassa mukana olevien tahojen aktivoinnin suhteen,16) tässä suunnitelmassa on otettava huomioon erilaiset aikaisemmat tai käynnissä olevat toimet, joita joko toimivaltaiset viranomaiset tai muut terveyspolitiikan toimijat ovat toteuttaneet jäsenvaltioissa,17) olisi kuitenkin vältettävä mahdollisia päällekkäisiä toimia edistämällä kokemusten vaihtoa sekä luomalla yhdessä yleisölle tiedottamisen, terveyskasvatuksen ja terveydenhoitohenkilöstön koulutuksen perusyksiköitä, jotka voidaan suunnata erityisille kohderyhmille, esimerkiksi lapsille,18) yhteisön syöväntorjuntaan osallistumista koskeva toimintamalli sisältää kaikki primaarisen, sekundaarisen ja tertiaarisen ennaltaehkäisyn näkökulmat, esimerkiksi laaduntarkkailua koskevan kokemustenvaihdon sairauden varhaisen havaitsemisen ja sen kehittymisen ehkäisemisen alalla, ja ottaa huomioon psykologiset ja sosiaaliset näkökulmat erityisesti elämänlaatua korostaen,19) tämän ohjelman arvon ja vaikutuksen lisäämiseksi on syytä arvioida harjoitettua toimintaa jatkuvasti erityisesti sen tehokkuuden ja tavoitteiden saavuttamisen osalta sekä kansallisella että yhteisön tasolla ja tehdä tarvittaessa välttämättömät mukautukset,20) tämän suunnitelman tavoitteet ja sen täytäntöönpanemiseksi toteutetut toimenpiteet kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja ovat tällä perusteella osa yhteisön muilla aloilla, varsinkin ympäristön, työntekijöiden suojelun, kuluttajansuojan, elintarvikkeiden, maatalouden ja sisämarkkinoiden aloilla harjoittamaa politiikkaa,21) tässä päätöksessä laaditaan koko suunnitelman voimassaoloajaksi rahoituspuitteet, jotka muodostavat ensisijaisen ohjeen 6 päivänä maaliskuuta 1995 annetun Euroopan parlamentin, neuvoston ja komission julistuksen 1 kohdan mukaisesti budjettivallan käyttäjälle vuosittaisen talousarviomenettelyn puitteissa, ja22) tämän suunnitelman olisi oltava viiden vuoden pituinen, jotta toimenpiteille suotaisiin riittävän pitkä toteuttamisaika asetettujen tavoitteiden saavuttamiseksi,OVAT PÄÄTTÄNEET SEURAAVAA:1 artiklaOhjelman laadinta 1. Syöväntorjuntaa koskeva yhteisön toimintasuunnitelma, jota kutsutaan Eurooppa syöpää vastaan -suunnitelmaksi, jäljempänä "tämä suunnitelma", hyväksytään kaudeksi 1 päivästä tammikuuta 1996 aina 31 päivään joulukuuta 2000 kansanterveyden alan toiminnan puitteissa.2. Tämän suunnitelman tarkoituksena on myötävaikuttaa korkeatasoisen terveydensuojelun varmistamiseen, ja siihen kuuluu seuraaviin tavoitteisiin tähtääviä toimia:- syövästä johtuvien ennenaikaisten kuolemantapausten estäminen,- syövästä johtuvan kuolleisuuden ja sairastuvuuden alentaminen,- elämänlaadun edistäminen parantamalla yleistä terveyden tasoa,- väestön yleisen hyvinvoinnin edistäminen, erityisesti lievittämällä syövän taloudellisia ja sosiaalisia seurauksia.3. Tässä suunnitelmassa toteutettavat toimet ja niiden erityistavoitteet ovat liitteessä seuraavissa kohdissa:A. Tietojenkeruu ja tutkimusB. Tiedotus ja terveyskasvatusC. Sairauden varhainen havaitseminen ja seulontaD. Koulutus ja laadunvalvonta ja -varmistus4. Toteutettaviin toimiin kuuluvat erityisesti- yhteisten tavoitteiden asettaminen,- terveyttä koskevien vertailukelpoisten ja yhteensopivien tietojen standardointi ja kerääminen, Euroopan laajuisen syöpätilastoverkon kehittäminen ja lujittaminen mukaan lukien,- kokemusten ja ammattitaitoisen henkilöstön vaihtoa koskevat ohjelmat ja tehokkaimpien käytäntöjen levitysohjelmat,- tietoverkkojen perustaminen,- tutkimusten toteuttaminen eurooppalaisella tasolla ja niiden tulosten levittäminen, syövän torjuntaan suuntautuneiden epidemiologisten tutkimusten tukeminen mukaan lukien,- ohjelmien ja kokeiluhankkeiden toteuttaminen,- kertomusten laadinta, erityisesti toteutettujen toimenpiteiden valvonnasta,- sairauden varhainen havaitseminen ja seulonta,- sairauden varhaista havaitsemista ja sen kehittymisen ehkäisemisen laadunvalvontaa koskeva kokemustenvaihto, lievittävät menetelmät mukaan lukien, ja syöpätutkimusta koskevien painopistealueiden määrittämisen edistäminen sekä perustutkimusten tulosten siirtäminen kliinisiin kokeisiin.2 artiklaToteuttaminen 1. Komissio varmistaa liitteessä olevien toimien toteuttamisen 5 artiklassa määrätyn menettelyn mukaisesti kiinteässä yhteistyössä jäsenvaltioiden kanssa.2. Komissio toimii yhteistyössä syöväntorjuntaa harjoittavien laitosten ja järjestöjen kanssa.3 artiklaTalousarvio 1. Rahoituspuitteet tämän suunnitelman toteuttamiseksi 1 artiklassa tarkoitetuksi kaudeksi vahvistetaan 64 miljoonaksi ecuksi.2. Budjettivallan käyttäjä hyväksyy vuosittaiset määrärahat rahoitusnäkymien rajoissa.4 artiklaJohdonmukaisuus ja täydentävyys Komissio huolehtii siitä, että tämän suunnitelman puitteissa toteutettavat toimet ja muut merkitykselliset ohjelmat ja aloitteet, mukaan luettuna tutkimusta koskevaan yhteisön puiteohjelmaan kuuluva biolääketieteen ja terveyden alan tutkimusohjelma sekä ohjelmat, joilla perustetaan yhtenäinen tietoverkko (tietotekniikka yleishyödyllisillä aloilla), ovat keskenään johdonmukaisia ja toisiaan täydentäviä.5 artiklaKomitea 1. Komissiota avustaa komitea, joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja.2. Komission edustaja tekee komitealle ehdotuksen tarvittavista toimenpiteistä, jotka koskevata) komitean työjärjestystä,b) vuosittaista työohjelmaa, jossa osoitetaan toiminnan painopisteet,c) tämän suunnitelman asianmukaisesti julkaistujen hallinnollisten perusmenettelyjen yksinkertaistamista ja parantamista,d) tähän suunnitelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,e) arviointimenettelyä,f) tulosten levitystä ja siirtämistä koskevia yksityiskohtaisia sääntöjä,g) 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä.Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Tällöin- komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä,- neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa.3. Lisäksi komissio voi kuulla komiteaa kaikissa tämän suunnitelman toteuttamista koskevissa kysymyksissä.Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.4. Komission edustaja ilmoittaa komitealle säännöllisesti- tämän suunnitelman puitteissa myönnetyistä rahoitustuista (määrä, kesto, jakaminen ja tuensaajat),- komission ehdotuksista tai yhteisön aloitteista ja tämän suunnitelman tavoitteiden saavuttamiseen suoraan yhteydessä olevien alojen ohjelmien toteuttamisesta 4 artiklassa tarkoitetun johdonmukaisuuden ja täydentävyyden varmistamiseksi.6 artiklaKansainvälinen yhteistyö 1. Tätä suunnitelmaa toteutettaessa edistetään ja toteutetaan yhteistyötä 5 artiklassa säädetyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen kanssa, erityisesti Maailman terveysjärjestön ja Kansainvälisen syöväntutkimuskeskuksen kanssa.2. Tähän suunnitelmaan voivat osallistua Keski- ja Itä-Euroopan assosioituneet maat (KIE-maat) assosiointisopimusten näiden maiden kanssa tehtävissä yhteisön ohjelmiin osallistumista koskevissa lisäpöytäkirjoissa vahvistettujen edellytysten mukaisesti. Tähän suunnitelmaan voivat osallistua Kypros ja Malta ylimääräisten määrärahojen perusteella ja samojen sääntöjen mukaisesti, joita sovelletaan EFTA-maihin, kyseisten maiden kanssa sovittavien menettelyjen mukaisesti.7 artiklaSeuranta ja arviointi 1. Komissio varmistaa toteutettujen toimien arvioinnin ottaen huomioon jäsenvaltioiden laatimat selvitykset ja käyttäen tarvittaessa apunaan ulkopuolisia asiantuntijoita.2. Komissio antaa jakson puolivälissä väliaikakertomuksen ja tämän suunnitelman toteuduttua lopullisen kertomuksen Euroopan parlamentille ja neuvostolle. Näissä kertomuksissa korostetaan erityisesti tämän toimen ja muiden 4 artiklassa tarkoitettujen toimien keskinäistä täydentävyyttä. Komissio sisällyttää kertomuksiin arviointien tulokset. Se toimittaa kertomukset myös talous- ja sosiaalikomitealle ja alueiden komitealle.Tehty Brysselissä 29 päivänä maaliskuuta 1996.Euroopan parlamentin puolestaK. HÄNSCHPuhemiesNeuvoston puolestaT. TREUPuheenjohtaja(1) EYVL N:o C 139, 21.5.1994, s. 12 ja EYVL N:o C 143, 9.6.1995, s. 16(2) EYVL N:o C 393, 31.12.1994, s. 8(3) EYVL N:o C 210, 14.8.1995, s. 55(4) Euroopan parlamentin lausunto annettu 1 päivänä maaliskuuta 1995 (EYVL N:o C 68, 20.3.1995, s. 17), neuvoston yhteinen kanta vahvistettu 2 päivänä kesäkuuta 1995 (EYVL N:o C 216, 21.8.1995, s. 1), Euroopan parlamentin päätös tehty 25 päivänä lokakuuta 1995 (EYVL N:o C 308, 20.11.1995), Euroopan parlamentin päätös tehty 15 päivänä helmikuuta 1996 (EYVL N:o C 65, 4.3.1996) ja neuvoston päätös tehty 16 päivänä helmikuuta 1996.(5) EYVL N:o C 184, 23.7.1986, s. 19(6) EYVL N:o L 137, 30.5.1990, s. 31(7) EYVL N:o C 329, 6.12.1993, s. 375(8) EYVL N:o C 15, 18.1.1994, s. 1(9) EYVL N:o C 174, 25.6.1993, s. 1(10) EYVL N:o C 165, 17.6.1994, s. 1LIITE ERITYISET TAVOITTEET JA TOIMET A. TIETOJENKERUU JA TUTKIMUS Tavoite Laajentaa ja parantaa tuntemusta syövän syistä, ehkäisystä ja hoidosta sekä helpottaa syövän esiintymistä koskevien luotettavien ja vertailukelpoisten tietojen keräämistä, mukaan lukien tiedot, jotka koskevat lasten syöpäsairauksien tutkimusta, jotta voitaisiin määritellä suuntaukset ja tehdä epidemiologisia tutkimuksia eurooppalaisella tasolla.Toimet 1. Tuetaan tietojen- ja kokemustenvaihtoa syöpätilastoja koskevien luotettavien ja vertailukelpoisten tietojen keräämisessä ja levittämisessä (vallitsevuus, esiintyminen, kuolleisuus, eloonjäämisaste ja ikäryhmät). Kehitetään ja lujitetaan eurooppalaista verkkoa yhteistyössä Kansainvälisen syöväntutkimuskeskuksen kanssa (CIRC).2. Tuetaan epidemiologisten tutkimusten tekemistä eurooppalaisella tasolla ja niiden päätelmien levittämistä syöpää aiheuttavien tekijöiden (fyysisten, kemiallisten ja biologisten) selvittämisessä kiinnittämällä erityistä huomiota ympäristötekijöihin ja niihin liittyviin työoloihin, näille tekijöille altistumiseen liittyviin vaaroihin (altistumistavat ja alttiiksi joutuvat väestön alaryhmät), ennaltaehkäisymenetelmiin ja eloonjäämisasteesta tiettyjen perusteiden mukaisesti (esimerkiksi ikä, sukupuoli, kasvaimen paikantaminen, kehitysaste ja histologinen tyyppi) tehtyjen objektiivisten arviointiohjelmien käyttöönottoon sekä eloonjäämisasteen erojen arviointiin. Näiden päätelmien perusteella tuetaan suositusten laatimista ja levittämistä. Tehdään syövästä, ravinnosta ja terveydestä joukkotutkimuksia (EPIC-verkko) sekä tuetaan epidemiologisia tutkimuksia, jotka perustuvat ravinnon mahdollisen ennalta ehkäisevän merkityksen tutkimiseen (suojaavien tekijöiden määrittäminen, erityisten ravintotekijöiden muuttaminen) ja tarvittaessa kemiallisen ennaltaehkäisyn tekijöiden tutkimiseen.3. Edistetään syöpätutkimusta koskevien painopistealueiden määrittämistä, mikä toteutetaan tutkimusta koskevien yhteisön puiteohjelmien ja tarkemmin sanottuna biolääketieteen ja terveyden tutkimusohjelman yhteydessä, johon kuuluu syöpää koskevan perus- ja kliinisen tutkimuksen toimia, ja edistetään tutkimustoimia, joiden tarkoituksena on sairauden havaitseminen varhaisessa vaiheessa tarkkojen ja luotettavien erityisesti immunologiaan ja genetiikkaan perustuvien laboratoriodiagnostiikan menetelmien avulla. Tuetaan Euroopassa toteutettuja perus- ja kliinisen tutkimuksen toimia koskevan katsauksen tekemistä; avustetaan perustutkimuksen tulosten siirtämisessä kliinisten kokeiden tekemiseen; tehdään ja/tai kehitetään tietojenvaihtoverkkoja, jotka koskevat meneillään olevia kliinisiä kokeita, ja avustetaan monikeskisten ja -kansallisten kliinisten tutkimusten käynnistämisessä, jotta voitaisiin nopeuttaa uusien hoitomenetelmien arviointia.B. TERVEYSTIEDOTUS JA -KASVATUS Tavoitteet - Parantaa Euroopan kansalaisen tietoja syövän vaaroista ja ehkäisemisestä ja rohkaista omaksumaan terveitä elämäntapoja.- Edistää ja arvioida syövän syihin ja vaaroihin liittyviä toimintaohjelmia ja toimenpiteitä.Toimet 4. Järjestetään vuosittainen "Eurooppa syöpää vastaan"-viikko.5. Parannetaan syövän ennaltaehkäisyä koskevan tiedotuksen, erityisesti Euroopan syövänvastaisen säännöstön suositusten levittämistä ja tehokkuutta tukemalla kohderyhmille (esimerkiksi opettajille ja yleislääkäreille) suunnattuja toimia sekä kokeiluhankkeita, tutkimuksia ja terveydenedistämismenetelmien analysointia sekä tällä alalla tehtyjen toimien arviointia.6. Tuetaan ja laajennetaan syövän ennalta ehkäisemistä koskevaa tiedotusta ja vaihtoa koskevia kokeilutoimintaverkkoja ottamalla huomioon Euroopan syövänvastaisen säännöstön suositukset, jotta saataisiin käyttöön paremmat käytännöt ja levitettäisiin niitä laajemmalle.7. Edistetään erityisille väestöryhmille suunnattuja terveyttä ja syövän ehkäisyä koskevia tiedotus- ja valistuskampanjoita erityisesti julkisilla paikoilla ja työpaikoilla.8. Edistetään Euroopan laajuisia tupakoinnin ehkäisyyn pyrkiviä hankkeita; arvioidaan julkisilla paikoilla, erityisesti julkisessa liikenteessä ja kouluissa tupakointia koskevien suositusten toteuttamista. Edistetään sellaisia toimintasuunnitelmia, joiden tarkoituksena on haavoittuvimpien ryhmien, erityisesti raskaana olevien naisten ja lasten suojeleminen passiiviselta tupakoinnilta. Arvioidaan jäsenvaltioissa tupakoinnin vähentämiseksi toteutettujen toimenpiteiden, kuten välittömän ja välillisen mainonnan kieltämisen ja valvonnan, vaikutusta, verotustoimenpiteitä, tupakan poistamista hintaindeksistä ja arviointimenettelystä saatujen tietojen levittämistä. Tuetaan ja arvioidaan tupakoinnin ehkäisyä koskevia kokeilutoimia jäsenvaltioiden välisissä vaihtoverkoissa, esimerkiksi savuttomissa kaupungeissa, sairaaloissa ja nuorisokerhoissa, yhteistyössä terveydenhoitohenkilöstön ja opettajien kanssa.9. Valitaan eurooppalaisella tasolla tehokkaimmat menetelmät tupakoinnista vieroittamiseksi, levitetään niitä laajemmalle ja arvioidaan niiden vaikutuksia sellaisten kokeilutoimien yhteydessä, joilla toteutetaan näitä menetelmiä jäsenvaltioissa mielipidejohtajien ja terveydenhoitohenkilöstön kanssa. Käynnistetään joukkotiedotusvälineissä toteutettavien kokeiluhankkeiden joukossa hanke passiivisen tupakoinnin vastustamiseksi. Jatketaan vaarallisten aineiden ja valmisteiden luokittelua pakkaamisen ja etiketöinnin parantamiseksi.10. Edistetään yhdistettyjen terveyskasvatusohjelmien laatimista ja toteuttamista eri elämäntilanteissa korostamalla erityisesti syövän ennaltaehkäisyä. Määritellään ja toteutetaan syövän ennaltaehkäisyyn pyrkiviä, erityisille kohderyhmille suunnattuja täydennyshankkeita eri yhteyksissä (kaupunkisuunnittelijat, ympäristöasioiden asiantuntijat, arkkitehdit, röntgenlääkärit).Arvioidaan yhteisön kokeiluverkkojen puitteissa terveyskasvatusta koskevia nuorille suunnattuja aloitteita, jotka antavat ensisijaisen aseman yksilön vastuulle omasta terveydestään, tupakoinnin sekä alkoholin liiallisen kulutuksen ehkäisemiselle, terveellisen ruokavalion edistämiselle, erityisesti hedelmien ja vihannesten syömisen lisäämiselle ja tiedotusvälineiden terveellistä ruokavaliota edistäville kampanjoille sekä ihmisten tietoiseksi tekemiselle niistä vaaroista, joita voi aiheutua ihon liiallisesta altistumisesta ultraviolettisäteilylle.11. Tuetaan kokemustenvaihtoa yhdistettyjen terveyskasvatusohjelmien yhteydessä, jotta voitaisiin parantaa kouluttajien ja syövänehkäisyhankkeista vastuussa olevien henkilöiden perus- ja jatkokoulutusta, ottaen huomioon yhtaikaa esimerkiksi Erasmus-ohjelmasta saadut kokemukset ja komission tukitoimet koulutuksen alalla.12. Tuetaan yhteisön syövän ehkäisyä koskevien erityisesti kokeiluverkkojen yhteydessä testattujen opetusmateriaalien laatimista ja laajemmalle levittämistä sekä näiden materiaalien vaikutuksen arviointia.13. Tehdään tutkimuksia ja levitetään niiden päätelmiä, jotta voitaisiin parantaa tiedon tasoa nuorten käsityksistä, jotka koskevat syöpää, tupakointia, ruokatottumuksia sekä vaaroja, joita voi aiheutua ihon liiallisesta altistumisesta ultraviolettisäteilylle. Tehdään analyysejä, joilla pyritään kasvattamaan ennaltaehkäisyyn pyrkivien ohjelmien tehokkuutta lasten ja nuorten parissa.C. SAIRAUDEN VARHAINEN HAVAITSEMINEN JA SEULONTA Tavoite Parantaa ja lisätä varhaisen havaitsemisen mahdollisuuksia, erityisesti kehittämällä ja levittämällä tehokkaita seulontaohjelmia sekä soveltuvia käytäntöjä.Toimet 14. Tuetaan kokeiluhankkeiden Euroopan laajuisten verkkojen kehittämistä ja arviointia rintasyövän ja kohdunkaulansyövän joukkotutkimusten alalla eurooppalaisella tasolla määriteltyjen tutkimusten laadunvarmistamista koskevien suositusten perusteella ja tuetaan tapaamisten järjestämistä, jotta voitaisiin tutkia kokeiluhankkeiden toteuttamiskelpoisuutta ja laajentamista kansallisella ja alueellisella tasolla.15. Tuetaan yhteisen terminologian ja luokittelun kehittämistä ja levittämistä eurooppalaisella tasolla, jotta voidaan parantaa anatomis-sytopatologisen tulkinnan laatua, erityisesti epäilyttävien rinta- ja kohtukasvainten osalta, ja suunnataan tuki erityisesti yhteisön anatomis-sytopatologisteille.16. Tuetaan muiden syöpien (munasarjat, eturauhanen, iho, paksusuoli-peräsuoli, suuontelo) varhaiseen havaitsemiseen pyrkivien joukkotutkimusten toteutettavuustutkimuksia ottaen huomioon erityisesti lääketieteelliset, psykologiset, sosiaaliset ja taloudelliset näkökohdat.D. KOULUTUS SEKÄ LAADUNVALVONTA JA -VARMISTUS Tavoite Edistää terveydenhoitohenkilöstön syöpää koskevan koulutuksen parantamista, mukaan luettuna koulutus lasten syöpäsairauksien tutkimisen alalla, ja laadunvalvontamenetelmien parantamista.Toimet 17. Jatketaan terveydenhoitohenkilöstön syöpää koskevasta koulutuksesta 8 päivänä marraskuuta 1989 annetun komission suosituksen toteuttamista: avustetaan sellaisten eurooppalaisten kokeiluverkkojen, jotka koskevat lääkäreiden, hoitohenkilöstön ja hammaslääkäreiden, erityisesti lasten syöpäsairauksien tutkimisen alalla työskentelevän terveydenhoitohenkilöstön, syöpää koskevaa perus- ja jatkokoulutusta, vaikutuksen ajoittaisen arvioinnin kehittämisessä.18. Tuetaan terveydenhoitohenkilöstön (erityisesti kouluttajien) liikkuvuutta, jotta voitaisiin parantaa syöpää koskevia teoreettisia ja käytännön tietoja (erityisesti ensiasteen ennaltaehkäisyä, varhaista sairauden havaitsemista, joukkotutkimuksia erityisesti kohdunkaulan- ja rintasyövän osalta ja laadunvarmistusta) jäsenvaltioiden erikoistuneiden keskusten välillä, jotka tarjoavat korkeatasoista koulutusta, jos olemassa olevat yhteisön ohjelmat, kuten COMETT II tai FORCE, eivät riitä varmistamaan tätä liikkuvuutta.19. Tuetaan kokemustenvaihtoa ja sellaisten kokousten suositusten toteuttamista ja levittämistä, joiden tarkoituksena on saada aikaan yksimielisyys syöväntorjunta-alan hyväksyttävistä käytännöistä ja asiantuntijaryhmien suosituksista, jotta nopeutettaisiin valvottujen tutkimustulosten levittämistä ja toteuttamista.20. Laaditaan Euroopan laajuisesti merkityksellisiä opetusmateriaaleja, jotta parannettaisiin terveydenhoitohenkilöstön koulutusta syövän alalla erityisesti interaktiivisia tietotekniikkaohjelmia hyväksi käyttäen, ja arvioidaan näiden materiaalien vaikutusta kokeiluverkkojen yhteydessä. Tuetaan erityisesti sellaisten ehkäisymoduulien kehittämistä, toteuttamista ja arviointia, jotka on tarkoitettu terveydenhoitoammatteihin ja diagnostiikan apumalleihin, sekä päättämistä toimenpiteistä, joiden tarkoituksena on ehkäistä sairauden kehittyminen ja uudelleen sairastumisen vaarat.21. Edistetään aloitteita ja tuetaan eurooppalaisten tutkimusten toteuttamista ja niiden päätelmien levittämistä, erityisesti tapaamisten ja kokemustenvaihdon yhteydessä eurooppalaisella tasolla, jotta tunnettaisiin paremmin niiden laitteiden laadunvalvontamenetelmät, joiden tarkoituksena on sairauden erehtymätön ja varhainen toteaminen sekä sairauden kehittymisen, uudelleen sairastumisen vaarojen ja siihen liittyvien oireiden ehkäiseminen, ja parannettaisiin näiden menetelmien tehokkuutta, ottaen huomioon psykologiset ja sosiaaliset näkökohdat, erityisesti sairaiden elämänlaatu, mukaan lukien lievittävät menetelmät.22. Tuetaan laadunvarmistuksen alalla tehtyjä kokeiluhankkeita, mukaan lukien tulosten levittäminen ja arviointi, erityisesti sädehoitolaitosten valvonnan ja terveydenhoitohenkilöstön koulutukseen liittyvien käytäntöjen osalta.


Avis juridique important

|

32003D0806(02)

Neuvoston päätös, tehty 22 päivänä heinäkuuta 2003, Euroopan sosiaalirahaston komitean jäsenten korvaamisesta

Virallinen lehti nro C 186 , 06/08/2003 s. 0002 - 0003

Neuvoston päätös,tehty 22 päivänä heinäkuuta 2003,Euroopan sosiaalirahaston komitean jäsenten korvaamisesta(2003/C 186/02)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 147 artiklan,ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 ja erityisesti sen 49 artiklan(1),ottaa huomioon EY:n perustamissopimuksen 147 artiklassa tarkoitetun komitean jäsenten nimeämisestä 8 päivänä lokakuuta 2001 tehdyn neuvoston päätöksen(2),ottaa huomioon komission ehdotuksen,sekä katsoo seuraavaa:(1) Neuvosto nimesi komission ehdotuksesta 8 päivänä lokakuuta 2001 tekemällään päätöksellä Euroopan sosiaalirahaston komitean varsinaiset ja varajäsenet 22 päivänä lokakuuta 2004 päättyväksi toimikaudeksi.(2) Eräiden jäsenten paikat ovat tällä välin vapautuneet komiteasta eroamisen vuoksi.(3) Euroopan sosiaalirahaston komiteassa vapautuneille paikoille on syytä nimetä uudet jäsenet,ON PÄÄTTÄNYT SEURAAVAA:1 artiklaNimetään liitteessä mainitut henkilöt Euroopan sosiaalirahaston komiteaan jäljellä olevaksi toimikaudeksi eli 22 päivään lokakuuta 2004.2 artiklaTämä päätös julkaistaan Euroopan unionin virallisessa lehdessä.Tehty Brysselissä 22 päivänä heinäkuuta 2003.Neuvoston puolestaPuheenjohtajaG. Alemanno(1) EYVL L 161, 26.6.1999, s. 1.(2) EYVL C 292, 18.10.2001, s. 1.LIITE>TAULUKON PAIKKA>


title: 2006/83/EY: Neuvoston päätös, tehty  30 päivänä tammikuuta 2006 , Euroopan talousyhteisön ja São Tomé ja Príncipen demokraattisen tasavallan hallituksen välisessä São Tomé ja Príncipen rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamista  1 päivän kesäkuuta 2005  ja  31 päivän toukokuuta 2006  väliseksi ajaksi koskevan kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta

text:
               11.2.2006

               FI

               Euroopan unionin virallinen lehti

               L 40/17

         NEUVOSTON PÄÄTÖS,
   tehty 30 päivänä tammikuuta 2006,
   Euroopan talousyhteisön ja São Tomé ja Príncipen demokraattisen tasavallan hallituksen välisessä São Tomé ja Príncipen rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamista 1 päivän kesäkuuta 2005 ja 31 päivän toukokuuta 2006 väliseksi ajaksi koskevan kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta
   (2006/83/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Euroopan talousyhteisön ja São Tomé ja Príncipen demokraattisen tasavallan hallituksen välisen São Tomé ja Príncipen rannikon edustalla harjoitettavasta kalastuksesta tehdyn sopimuksen (1) mukaisesti sopimuspuolet aloittavat ennen sopimuksen liitteenä olevan pöytäkirjan voimassaoloajan päättymistä neuvottelut määritelläkseen yhteisesti pöytäkirjan sisällön seuraavaksi kaudeksi ja liitteeseen tarvittaessa tehtävät muutokset tai lisäykset.

               (2)

               Sopimuspuolet päättivät jatkaa kirjeenvaihtona tehtävällä sopimuksella nykyisen pöytäkirjan, joka hyväksyttiin Euroopan talousyhteisön sekä São Tomé ja Príncipen demokraattisen tasavallan hallituksen välisessä São Tomé ja Príncipen rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän kesäkuuta 2002 ja 31 päivän toukokuuta 2005 väliseksi ajaksi koskevan pöytäkirjan tekemisestä 9 päivänä joulukuuta 2002 annetulla neuvoston asetuksella (EY) N:o 2348/2002 (2), voimassaoloaikaa yhdellä vuodella, kunnes pöytäkirjaan tehtäviä muutoksia koskevat neuvottelut saadaan päätökseen.

               (3)

               Kirjeenvaihdon perusteella yhteisön kalastajilla on kalastusmahdollisuuksia São Tomé ja Príncipen suvereniteettiin tai lainkäyttövaltaan kuuluvilla vesillä 1 päivän kesäkuuta 2005 ja 31 päivän toukokuuta 2006 välisenä aikana.

               (4)

               Yhteisön kalastusalusten toiminnan keskeytymisen estämiseksi on välttämätöntä, että kyseisen pöytäkirjan voimassaolon jatkamista sovelletaan viipymättä. Kirjeenvaihtona tehty sopimus olisi näin ollen allekirjoitettava, ja sitä olisi sovellettava väliaikaisesti, kunnes sen tekemistä koskevat menettelyt on saatu päätökseen.

               (5)

               Päättymässä olevan pöytäkirjan kalastusmahdollisuuksien jakoperusteet olisi määriteltävä jäsenvaltioittain,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan talousyhteisön ja São Tomé ja Príncipen demokraattisen tasavallan hallituksen välisessä São Tomé ja Príncipen rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamista 1 päivän kesäkuuta 2005 ja 31 päivän toukokuuta 2006 väliseksi ajaksi koskeva kirjeenvaihtona tehty sopimus sillä edellytyksellä, että sopimus tehdään.
   Sopimuksen teksti on tämän päätöksen liitteenä.
   2 artikla
   Sopimusta sovelletaan väliaikaisesti 1 päivästä kesäkuuta 2005 alkaen.
   3 artikla
   1.   Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:

               a)

               nuottaa käyttävät tonnikala-alukset:

                           Ranska

                           :

                           18,

                           Espanja

                           :

                           18;

               b)

               vapaapyydyksiä käyttävät tonnikala-alukset:

                           Portugali

                           :

                           2;

               c)

               pintasiima-alukset:

                           Espanja

                           :

                           20,

                           Portugali

                           :

                           5.

         2.   Jos jonkin jäsenvaltion lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.
   4 artikla
   Jäsenvaltioiden, joiden alukset kalastavat sopimuksen nojalla, on ilmoitettava kaikkien São Tomén ja Príncipen kalastusvyöhykkeellä pyytämiensä kalakantojen saaliiden määrät komissiolle yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetun komission asetuksen (EY) N:o 500/2001 (3) mukaisesti.
   5 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa kirjeenvaihtona tehty sopimus yhteisön puolesta edellyttäen, että sopimus tehdään.

      Tehty Brysselissä 30 päivänä tammikuuta 2006.

            Neuvoston puolesta

            Puheenjohtaja

         U. PLASSNIK

      (1)  EYVL L 54, 25.2.1984, s. 2.

      (2)  EYVL L 351, 28.12.2002, s. 12.

      (3)  EYVL L 73, 15.3.2001, s. 8.
    ---documentbreak---

               11.2.2006

               FI

               Euroopan unionin virallinen lehti

               L 40/19

         KIRJEENVAIHTONA TEHTY SOPIMUS
   Euroopan talousyhteisön ja São Tomé ja Príncipen demokraattisen tasavallan hallituksen välisessä São Tomé ja Príncipen edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamisesta 1 päivän kesäkuuta 2005 ja 31 päivän toukokuuta 2006 väliseksi ajaksi
   Arvoisat Herrat,
   Minulla on kunnia vahvistaa, että olemme sopineet seuraavasta väliaikaisjärjestelystä Euroopan talousyhteisön ja São Tomé ja Príncipen demokraattisen tasavallan hallituksen välisessä kalastussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn nykyisin voimassa olevan (1 päivästä kesäkuuta 200231 päivään toukokuuta 2005) pöytäkirjan voimassaolon jatkumisen varmistamiseksi, kunnes pöytäkirjan muutoksia koskevat neuvottelut saadaan päätökseen:

               1.

               Jatketaan viimeisten kolmen vuoden aikana sovellettua järjestelyä 1 päivän kesäkuuta 2005 ja 31 päivän toukokuuta 2006 väliseksi ajaksi.
               Yhteisön taloudellinen korvaus väliaikaisjärjestelyn ajalta vastaa tällä hetkellä sovellettavan pöytäkirjan 2 artiklassa määrättyä määrää (637 500 euroa). Määrä osoitetaan kokonaisuudessaan rahalliseen korvaukseen, ja se maksetaan viimeistään 31 päivänä tammikuuta 2006.
               Lisäksi komissio rahoittaa kyseisenä vuonna syvänmeren taskurapuvarojen arviointitutkimusta 50 000 eurolla.

               2.

               Tänä aikana kalastuslisenssejä myönnetään tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja tai ennakkoja vastaan, jotka vastaavat pöytäkirjan liitteessä olevassa 2 kohdassa vahvistettuja maksuja ja ennakkoja.

         Olisin kiitollinen, jos voisitte vahvistaa vastaanottaneenne tämän kirjeen ja ilmaista olevanne yhtä mieltä sen sisällöstä.
   Vastaanottakaa, Arvoisat Herrat, korkeimman kunnioitukseni vakuutus.

         Euroopan unionin neuvoston puolesta

   Arvoisat Herrat,
   Minulla on kunnia vahvistaa vastaanottaneeni seuraavan tänään päivätyn kirjeenne:
   ”Minulla on kunnia vahvistaa, että olemme sopineet seuraavasta väliaikaisjärjestelystä Euroopan talousyhteisön ja São Tomé ja Príncipen demokraattisen tasavallan hallituksen välisessä kalastussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn nykyisin voimassa olevan (1 päivästä kesäkuuta 200231 päivään toukokuuta 2005) pöytäkirjan voimassaolon jatkumisen varmistamiseksi, kunnes pöytäkirjan muutoksia koskevat neuvottelut saadaan päätökseen:

               1.

               Jatketaan viimeisten kolmen vuoden aikana sovellettua järjestelyä 1 päivän kesäkuuta 2005 ja 31 päivän toukokuuta 2006 väliseksi ajaksi.
               Yhteisön taloudellinen korvaus väliaikaisjärjestelyn ajalta vastaa tällä hetkellä sovellettavan pöytäkirjan 2 artiklassa määrättyä määrää (637 500 euroa). Määrä osoitetaan kokonaisuudessaan rahalliseen korvaukseen, ja se maksetaan viimeistään 31 päivänä tammikuuta 2006.
               Lisäksi komissio rahoittaa kyseisenä vuonna syvänmeren taskurapuvarojen arviointitutkimusta 50 000 eurolla.

               2.

               Tänä aikana kalastuslisenssejä myönnetään tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja tai ennakkoja vastaan, jotka vastaavat pöytäkirjan liitteessä olevassa 2 kohdassa vahvistettuja maksuja ja ennakkoja.”

         Minulla on kunnia ilmoittaa Teille, että São Tomé ja Príncipen demokraattisen tasavallan hallitus hyväksyy kirjeenne sisällön ja että kirjeenne ja tämä kirje muodostavat sopimuksen ehdotuksenne mukaisesti.
   Vastaanottakaa, Arvoisat Herrat, korkeimman kunnioitukseni vakuutus.

         São Tomé ja Príncipen demokraattisen tasavallan hallituksen puolesta


title: Neuvoston päätös (EU) 2015/946, annettu 15 päivänä kesäkuuta 2015, alueiden komitean saksalaisen varajäsenen nimeämisestä

text:
               19.6.2015

               FI

               Euroopan unionin virallinen lehti

               L 154/13

         NEUVOSTON PÄÄTÖS (EU) 2015/946,
   annettu 15 päivänä kesäkuuta 2015,
   alueiden komitean saksalaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015 ja 5 päivänä helmikuuta 2015 päätökset (EU) 2015/116 (1) ja (EU) 2015/190 (2) alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi ajaksi.

               (2)

               Alueiden komiteassa vapautuu varajäsenen paikka Clemens LINDEMANNin toimikauden päättyessä 30 päivänä kesäkuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Bernd LANGE, Landrat des Landkreises Görlitz.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2015.

      Tehty Luxemburgissa 15 päivänä kesäkuuta 2015.

            Neuvoston puolesta

            Puheenjohtaja

         K. GERHARDS

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.


title: 2008/146/EY: Neuvoston päätös, tehty 28 päivänä tammikuuta 2008 , Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta

text:
               27.2.2008

               FI

               Euroopan unionin virallinen lehti

               L 53/1

      NEUVOSTON PÄÄTÖS,
   tehty 28 päivänä tammikuuta 2008,
   Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta
   (2008/146/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan, 63 artiklan ensimmäisen kohdan 3 alakohdan, 66 artiklan ja 95 artiklan yhdessä 300 artiklan 2 kohdan ensimmäisen alakohdan toisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Sen jälkeen kun komissio sai tarvittavat valtuudet 17 päivänä kesäkuuta 2002, neuvottelut Sveitsin viranomaisten kanssa Sveitsin osallistumisesta Schengenin säännöstön täytäntöönpanoon, soveltamiseen ja kehittämiseen on saatu päätökseen.

               (2)

               Euroopan unionin, Euroopan yhteisön ja Sveitsin valaliiton välinen sopimus Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen on allekirjoitettu 26 päivänä lokakuuta 2004 Euroopan yhteisön puolesta tehdyn neuvoston päätöksen 2004/860/EY (2) mukaisesti sillä edellytyksellä, että sopimus tehdään myöhemmin.

               (3)

               Sopimus olisi hyväksyttävä.

               (4)

               Tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY (3) säännöksiä on tarkoituksenmukaista soveltaa Euroopan yhteisön perustamissopimuksen soveltamisalaan kuuluvan Schengenin säännöstön kehittämisen osalta tarvittavin muutoksin myös Sveitsiin.

               (5)

               Tämä päätös ei vaikuta Yhdistyneen kuningaskunnan asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (4) perusteella.

               (6)

               Tämä päätös ei vaikuta Irlannin asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2000/192/EY (5) perusteella.

               (7)

               Tämä päätös ei vaikuta Tanskan asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan perusteella,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Euroopan unionin, Euroopan yhteisön ja Sveitsin valaliiton välinen sopimus Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen, ja sopimukseen liittyvät asiakirjat, jotka ovat päätösasiakirja, kirjeenvaihtona tehty sopimus komiteoista, jotka avustavat komissiota tämän käyttäessä täytäntöönpanovaltaansa, ja yhteinen julistus sekakomiteoiden yhteisistä kokouksista.
   Sopimuksen, päätösasiakirjan, kirjeenvaihdon ja yhteisen julistuksen tekstit ovat tämän päätöksen liitteenä. (6)

   2 artikla
   Tätä päätöstä sovelletaan sopimuksen liitteissä A ja B lueteltujen määräysten ja säännösten ja niiden kehittämiseksi annettujen määräysten ja säännösten soveltamisalaan kuuluvilla aloilla siltä osin kuin kyseisillä määräyksillä ja säännöksillä on tai niille on päätöksen 1999/436/EY (7) mukaisesti määritelty Euroopan yhteisön perustamissopimukseen sisältyvä oikeusperusta.
   3 artikla
   Neuvoston päätöksen 1999/437/EY 1–4 artiklan säännöksiä sovelletaan samalla tavoin Sveitsin osallistumiseen Euroopan yhteisön perustamissopimuksen soveltamisalaan kuuluvan Schengenin säännöstön täytäntöönpanoon, soveltamiseen ja kehittämiseen.
   4 artikla
   Valtuutetaan neuvoston puheenjohtaja nimeämään henkilö, jolla on oikeus tallettaa Euroopan yhteisön puolesta sopimuksen 14 artiklassa tarkoitettu hyväksymisasiakirja ilmauksena yhteisön suostumuksesta tulla sopimuksen sitomaksi.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 28 päivänä tammikuuta 2008.

            Neuvoston puolesta

            Puheenjohtaja

         D. RUPEL

      (1)  Lausunto annettu 13. lokakuuta 2005 (ei vielä julkaistu virallisessa lehdessä).

      (2)  EUVL L 370, 12.12.2004, s. 78.

      (3)  EYVL L 176, 10.7.1999, s. 31.

      (4)  EYVL L 131, 1.6.2000, s. 43.

      (5)  EYVL L 64, 7.3.2002, s. 20.

      (6)  Katso tämän virallisen lehden sivu 52.

      (7)  EYVL L 176, 10.7.1999, s. 17.


Avis juridique important

|

31996D0088

96/88/EY: Neuvoston päätös, tehty 19 päivänä joulukuuta 1995, vuoden 1995 viljasopimuksen muodostavien elintarvikeapua koskevan yleissopimuksen ja viljojen kauppaa koskevan yleissopimuksen hyväksymisestä Euroopan yhteisön puolesta

Virallinen lehti nro L 021 , 27/01/1996 s. 0047 - 0048

NEUVOSTON PÄÄTÖS,tehty 19 päivänä joulukuuta 1995,vuoden 1995 viljasopimuksen muodostavien elintarvikeapua koskevan yleissopimuksen ja viljojen kauppaa koskevan yleissopimuksen hyväksymisestä Euroopan yhteisön puolesta (96/88/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan ja 130 y artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäviljojen kauppaa koskeva yleissopimus ja elintarvikeapua koskeva yleissopimus, jotka muodostavat vuoden 1995 kansainvälisen viljasopimuksen, on neuvoteltu vuoden 1949 kansainvälisen vehnäsopimuksen korvaamiseksi; sopimus oli alun perin avoinna allekirjoittamista ja ratifioimista tai hyväksymiskirjojen tallettamista varten 30 päivään kesäkuuta 1995; sopimus on saatettu voimaan Lontoossa 6 päivänä heinäkuuta 1995 kokoontuneen hallitusten kokouksen päätöksellä 1 päivästä heinäkuuta 1995 alkaen; tällöin mainittua asiakirjojen tallentamista koskevaa määräajan viimeistä päivää siirrettiin 30 päiväksi kesäkuuta 1996,neuvoston tehtyä 29 päivänä kesäkuuta 1995 asiaa koskevan päätöksen (3) yhteisö allekirjoitti 30 päivänä kesäkuuta 1995 sanotun sopimuksen muodostamat kaksi yleissopimusta ja talletti niiden väliaikaista soveltamista koskevan julistuksen edellytyksin, että se hyväksytään myöhemmin,perustamissopimuksen 130 u artiklan mukaan yhteisön yhteistyöpolitiikalla edistetään kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen sekä köyhyyden torjuntaa näissä maissa,elintarvikeavun osalta vuoden 1995 viljasopimuksen soveltaminen edellyttää sekä yhteisön että jäsenvaltioiden toimintaa, jakaikki jäsenvaltiot ovat ilmoittaneet aikomuksestaan tulla elintarvikeapua koskevan sopimuksen osapuoleksi,ON PÄÄTTÄNYT SEURAAVAA:1 artikla Hyväksytään Euroopan yhteisön puolesta elintarvikeapua koskeva yleissopimus ja viljojen kauppaa koskeva yleissopimus, jotka muodostavat vuoden 1995 kansainvälisen viljasopimuksen.Yleissopimuksen teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet tallettaa näiden kahden yleissopimuksen hyväksymiskirjat.3 artikla Euroopan yhteisö tallettaa viljojen kauppaa koskevan yleissopimuksen hyväksymiskirjan tallettamisen yhteydessä seuraavan julistuksen:"Itävallan tasavalta, Suomen tasavalta ja Ruotsin kuningaskunta, joista tuli Euroopan yhteisön jäsenvaltioita 1 päivänä tammikuuta 1995, eivät enää ole tämän yleissopimuksen yksittäisiä jäseniä, vaan niiden liityttyä yhteisön yleissopimukseen se koskee myös näitä valtioita. Siten Euroopan yhteisö ottaa harjoittaakseen yleissopimukseen määrättyjä oikeuksia ja toteuttaa siinä määrätyt velvollisuudet näiden kolmen valtion osalta."4 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 19 päivänä joulukuuta 1995.Neuvoston puolestaL. ATIENZA SERNAPuheenjohtaja(1) EYVL N:o C 191, 25.7.1995, s. 4(2) EYVL N:o C 287, 30.10.1995(3) EYVL N:o C 204, 9.8.1995, s. 1


Avis juridique important

|

32000D0586

Neuvoston päätös, tehty 28 päivänä syyskuuta 2000, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 40 artiklan 4 ja 5 kohdan, 41 artiklan 7 kohdan ja 65 artiklan 2 kohdan muuttamista koskevasta menettelystä

Virallinen lehti nro L 248 , 03/10/2000 s. 0001 - 0002

Neuvoston päätös,tehty 28 päivänä syyskuuta 2000,tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 40 artiklan 4 ja 5 kohdan, 41 artiklan 7 kohdan ja 65 artiklan 2 kohdan muuttamista koskevasta menettelystä(2000/586/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 31 artiklan b alakohdan sekä 32 ja 34 artiklan,ottaa huomioon Luxemburgin suurherttuakunnan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Belgian kuningaskunnan, Tanskan kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Italian tasavallan, Luxemburgin suurherttuakunnan, Alankomaiden kuningaskunnan, Itävallan tasavallan, Portugalin tasavallan, Suomen tasavallan ja Ruotsin kuningaskunnan hallitukset hyväksyivät 24 päivänä kesäkuuta 1997 pöytäkirjan 14 päivänä kesäkuuta 1985 Schengenissä tehdyn sopimuksen soveltamisesta Schengenissä 19 päivänä kesäkuuta 1990 tehdyn yleissopimuksen 40, 41 ja 65 artiklan muuttamisesta, jäljempänä "pöytäkirja", antamalla määräykset yksinkertaistetusta menettelystä kyseisten artiklojen "virkamiehiä", "viranomaisia" ja "toimivaltaisia ministeriöitä" koskevien viittausten muuttamiseksi.(2) Amsterdamin sopimus tuli voimaan 1 päivänä toukokuuta 1999 ja siinä muun muassa määrätään Schengenin säännöstön sisällyttämisestä osaksi Euroopan unionia, mutta pöytäkirja ei ollut tullut vielä kyseisenä päivänä voimaan.(3) Pöytäkirja ei ole osa Euroopan unioniin sisällytettyä Schengenin säännöstöä.(4) Sen jälkeen kun Schengenin säännöstö on sisällytetty osaksi Euroopan unionia, jäsenvaltiot eivät voi enää muuttaa tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehtyä yleissopimusta, jäljempänä "Schengenin yleissopimus".(5) Sen jälkeen kun Schengenin säännöstö on sisällytetty osaksi Euroopan unionia, tarvitaan edelleen "virkamiehiä", "viranomaisia" ja "toimivaltaisia ministeriöitä" koskevien viittausten muuttamiseksi yksinkertaistettua menettelyä, jonka mukaisesti, silloin kun voimassa oleva viittaus ei sisäisten muutosten ja uudelleenjärjestelyjen vuoksi enää pidä paikkaansa, neuvosto voisi sallia kunkin jäsenvaltion kyseistä menettelyä noudattaen muuttaa Schengenin yleissopimuksen (sellaisena kuin sitä on täydennetty Schengenin yleissopimukseen liittymistä koskevien sopimusten määräyksillä) 40 artiklan 4 ja 5 kohdan, 41 artiklan 7 kohdan ja 65 artiklan 2 kohdan määräysten "virkamiehiä", "viranomaisia" ja "toimivaltaisia ministeriöitä" koskevia viittauksia ilman, että neuvoston olisi muodollisesti päätettävä viittausten muuttamisesta.(6) Sellaiset edellä mainittujen määräysten muutokset, jotka eivät johdu yksinomaan sisäisistä muutoksista tai uudelleenjärjestelyistä vaan joiden sisältö merkitsee 40 ja 41 artiklan määräysten mukaisen toimivallan laajentamista koskemaan muita "virkamiehiä" ja "viranomaisia", olisi annettava sopimuksen asiaa koskevien määräysten mukaisesti.(7) Yhdistynyt kuningaskunta osallistuu tähän päätökseen Yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY(3) 8 artiklan 2 kohdan mukaisesti siltä osin kuin tämä päätös koskee mainitussa päätöksessä lueteltuja Schengenin säännöstön määräyksiä.(8) Tällä päätöksellä kehitetään edelleen määräyksiä, joita koskevaa yhteistyötä voidaan tiivistää Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämistä osaksi Euroopan unionia koskevan pöytäkirjan mukaisesti ja jotka kuuluvat johonkin tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY 1 artiklan kattamista aloista(4),ON PÄÄTTÄNYT SEURAAVAA:1 artikla1. Kukin jäsenvaltio voi muuttaa Schengenin yleissopimuksen 40 artiklan 4 ja 5 kohdan, 41 artiklan 7 kohdan ja 65 artiklan 2 kohdan "virkamiehiä", "viranomaisia" ja "toimivaltaisia ministeriöitä" koskevia viittauksia omien virkamiestensä, viranomaistensa ja toimivaltaisten ministeriöidensä osalta silloin, kun voimassa olevat viittaukset eivät enää pidä paikkaansa sisäisten muutosten tai uudelleenjärjestelyjen vuoksi.2. Asianomaisen jäsenvaltion on ilmoitettava 1 kohdan mukaisesti tehdystä muutoksesta neuvoston pääsihteeristölle, joka toimittaa ilmoituksen kaikille neuvoston jäsenille.3. Neuvosto huolehtii, että muutos julkaistaan virallisessa lehdessä.4. Muutos tulee voimaan sitä päivää seuraavana päivänä, jona se julkaistaan mainitussa virallisessa lehdessä.2 artiklaEdellä 1 artiklassa tarkoitettua menettelyä sovelletaan myös muutoksiin, jotka on jo tehty 1 artiklan mukaisesti.3 artiklaTämä päätös tulee voimaan sitä päivää seuraavana päivänä, jona se julkaistaan virallisessa lehdessä.Tehty Brysselissä 28 päivänä syyskuuta 2000.Neuvoston puolestaPuheenjohtajaD. Vaillant(1) EYVL C 131, 12.5.2000, s. 7.(2) Lausunto annettu 14.6.2000 (ei vielä julkaistu virallisessa lehdessä).(3) EYVL L 131, 1.6.2000, s. 43.(4) EYVL L 176, 10.7.1999, s. 31.


title: 2010/676/EU: Neuvoston päätös, annettu 8 päivänä marraskuuta 2010 , Euroopan unionin ja Norjan kuningaskunnan välisen Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevan kirjeenvaihtona tehdyn sopimuksen allekirjoittamisesta unionin puolesta

text:
               10.11.2010

               FI

               Euroopan unionin virallinen lehti

               L 292/1

         NEUVOSTON PÄÄTÖS,
   annettu 8 päivänä marraskuuta 2010,
   Euroopan unionin ja Norjan kuningaskunnan välisen Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevan kirjeenvaihtona tehdyn sopimuksen allekirjoittamisesta unionin puolesta
   (2010/676/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen 19 artiklassa määrätään, että sopimuspuolet sitoutuvat jatkamaan ponnistelujaan keskinäisen maatalouskauppansa vapauttamiseksi asteittain.

               (2)

               Neuvosto valtuutti syyskuussa 2005 komission aloittamaan neuvottelut Norjan kanssa kahdenvälisen maataloustuotteiden kaupan laajemmasta vapauttamisesta Euroopan talousalueesta tehdyn sopimuksen 19 artiklan mukaisesti. Neuvottelut saatiin onnistuneesti päätökseen, ja Euroopan unionin ja Norjan kuningaskunnan välinen Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskeva kirjeenvaihtona tehty sopimus, jäljempänä ’sopimus’, parafoitiin 28 päivänä tammikuuta 2010.

               (3)

               Sopimus olisi allekirjoitettava unionin puolesta sillä varauksella, että se tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Norjan kuningaskunnan välisen Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevan kirjeenvaihtona tehdyn sopimuksen, jäljempänä ’sopimus’, allekirjoittaminen unionin puolesta sillä varauksella, että mainittu sopimus tehdään (1).
   2 artikla
   Valtuutetaan neuvoston puheenjohtaja nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että se tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä marraskuuta 2010.

            Neuvoston puolesta

            Puheenjohtaja

         M. WATHELET

      (1)  Sopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

32000D0293

Euroopan parlamentin ja neuvoston päätös N:o 293/2000/EY, tehty 24 päivänä tammikuuta 2000, lapsiin, nuoriin ja naisiin kohdistuvan väkivallan ehkäiseviä torjuntatoimenpiteitä koskevasta yhteisön toimintaohjelmasta (DAPHNE-ohjelma) (vuosiksi 2000-2003)

Virallinen lehti nro L 034 , 09/02/2000 s. 0001 - 0005

EUROOPAN PARLAMENTIN JA NEUVOSTON PÄÄTÖS N:o 293/2000/EY,tehty 24 päivänä tammikuuta 2000,lapsiin, nuoriin ja naisiin kohdistuvan väkivallan ehkäiseviä torjuntatoimenpiteitä koskevasta yhteisön toimintaohjelmasta (DAPHNE-ohjelma) (vuosiksi 2000-2003)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 152 artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ottavat huomioon alueiden komitean lausunnon(3),noudattavat perustamissopimuksen 251 artiklassa määrättyä menettelyä(4),sekä katsovat seuraavaa:(1) Lapsiin, nuoriin ja naisiin kohdistuva fyysinen, seksuaalinen ja henkinen väkivalta loukkaa heidän oikeuttaan elämään, turvallisuuteen, vapauteen, ihmisarvon tunnustamiseen sekä fyysiseen ja henkiseen koskemattomuuteen ja muodostaa vakavan uhkan väkivallan uhrien fyysiselle ja mielenterveydelle. Tällaisen väkivallan vaikutukset ovat niin yleisiä yhteisössä, että niitä voidaan pitää merkittävänä terveydellisenä ongelmana.(2) On tärkeää ymmärtää, että väkivallalla on vakavia välittömiä ja pitkäaikaisia vaikutuksia yksilöiden, perheiden ja yhteisöjen terveyteen ja psyykiseen ja sosiaaliseen kehitykseen sekä asianomaisten henkilöiden yhtäläisiin mahdollisuuksiin ja että siitä aiheutuu suuria sosiaalisia ja taloudellisia kustannuksia koko yhteiskunnalle.(3) Maailman terveysjärjestön määritelmän mukaan terveydellä tarkoitetaan täydellistä fyysistä, psyykistä ja sosiaalista hyvinvointia eikä pelkästään sitä, että ei ole sairas tai vammainen. Perustamissopimuksen 3 artiklan p alakohdan mukaisesti yhteisön toimintaan sisältyy myötävaikuttaminen korkean terveyden suojelun tason saavuttamiseen.(4) Nämä periaatteet tunnustetaan kaikkinaisen naisten syrjinnän poistamista koskevassa vuoden 1979 Yhdistyneiden Kansakuntien yleissopimuksessa, Yhdistyneiden Kansakuntien vuoden 1989 yleissopimuksessa lapsen oikeuksista, naisiin kohdistuvan väkivallan poistamista koskevassa vuoden 1993 Wienin julistuksessa, Beijingissä vuonna 1995 järjestetyssä neljännessä naisten maailmankonferenssissa hyväksytyssä julistuksessa ja toimintaohjelmassa, Tukholmassa vuonna 1996 järjestetyssä konferenssissa hyväksytyssä, alaikäisten seksuaalista hyväksikäyttöä ja alaikäisillä käytävää kauppaa vastustavassa julistuksessa ja toimintaohjelmassa sekä nuorisopolitiikkaa ja -ohjelmia koskevassa Lissabonin julistuksessa, joka hyväksyttiin nuorisoasioista vastaavien ministerien maailmankonferenssissa vuonna 1998.(5) Euroopan unioni on ryhtynyt toimiin oikeus- ja sisäasioiden alalla erityisesti 24 päivältä helmikuuta 1997 olevalla yhteisellä toiminnalla ihmiskaupan ja lasten seksuaalisen hyväksikäytön vastaisesta toiminnasta(5). Väkivaltaa koskevat rikosoikeudelliset näkökohdat kuuluvat jäsenvaltioiden toimivaltaan.(6) Euroopan parlamentti on ihmiskaupasta 18 päivänä tammikuuta 1996(6), alaikäisistä väkivallan uhreista 19 päivänä syyskuuta 1996(7), toimenpiteistä alaikäisten suojelemiseksi Euroopan unionissa 12 päivänä joulukuuta 1996(8), tarpeesta järjestää Euroopan unionin laajuinen kampanja naisiin kohdistuvan väkivallan täydellistä torjumista varten 16 päivänä syyskuuta 1997(9) ja naisilla käytävästä kaupasta seksuaalista hyväksikäyttöä varten 16 päivänä joulukuuta 1997(10) antamissaan päätöslauselmissa kääntynyt komission puoleen, jotta tämä laatisi ja panisi täytäntöön toimintaohjelmia kyseisen väkivallan torjumiseksi.(7) Kansanterveyden alan toimintakehyksestä 24 päivänä marraskuuta 1993 antamassaan tiedonannossa komissio totesi, että muun muassa henkilövahinkojen ehkäiseminen on tärkeä kansanterveyden alan toiminta-alue. Tämän puitteissa tehtiin 8 päivänä helmikuuta 1999 Euroopan parlamentin ja neuvoston päätös N:o 372/1999/EY henkilövahinkojen ehkäisemistä koskevan yhteisön toimintaohjelman hyväksymisestä, osana kansanterveyden alan toimia(11).(8) Tukemalla lapsiin, nuoriin ja naisiin kohdistuvan väkivallan tuntemuksen ja sen syiden ymmärtämisen lisäämistä sekä väkivallasta tiedottamisen laajentamista ja kehittämällä yhteisön nykyisiä ohjelmia ja toimia täydentäviä toimia välttäen toiminnan turhaa päällekkäisyyttä, ohjelmalla vaikutetaan merkittävästi hyväksikäytön vähenemiseen ja ihmisten terveyden korkeatasoisen suojelun varmistamiseen ottaen huomioon fyysiset, mielenterveydelliset ja sosiaaliset näkökohdat, sekä hyvään elämänlaatuun.(9) Lapsiin, nuoriin ja naisiin kohdistuvaa väkivaltaa koskevat suorat toimet kuuluvat pohjimmiltaan jäsenvaltioiden toimivallan piiriin joko kansallisella taikka alue- tai paikallistasolla.(10) Yhteisö voi tuoda lisäarvoa jäsenvaltioiden toimiin lapsiin, nuoriin ja naisiin kohdistuvan seksuaalisen hyväksikäytön ja muun väkivallan ehkäisemiseksi jakamalla ja vaihtamalla tietoa ja kokemuksia ja edistämällä innovatiivista toimintatapaa, vahvistamalla yhdessä toiminnan painopisteet, kehittämällä tarvittaessa verkostoitumista, valitsemalla Euroopan yhteisön laajuisia hankkeita sekä motivoimalla ja aktivoimalla kaikkia asianomaisia osapuolia.(11) Tästä ohjelmasta voidaan saada lisäarvoa niin, että määritetään parhaat toimintatavat ja politiikat ja edistetään niitä, tuetaan innovaatioita ja vaihdetaan asian kannalta merkityksellisiä kokemuksia jäsenvaltioissa toteutetuista toimista mukaan lukien tiedot säädöksistä ja saavutetuista tuloksista.(12) Perustamissopimuksen 5 artiklassa vahvistettuja toissijaisuus- ja suhteellisuusperiaatteita noudattaen ehdotetun toimenpiteen tavoitteet voidaan saavuttaa paremmin yhteisön tasolla. Tässä päätöksessä säädetään ainoastaan niistä vähimmäisvaatimuksista, jotka ovat tarpeen halutun tavoitteen saavuttamiseksi.(13) On tarpeen edistää komission, jäsenvaltioiden, valtiosta riippumattomien järjestöjen ja erityisesti lasten, nuorten ja naisten hyvinvoinnin ja elämänlaadun puolesta toimivien järjestöjen aktiivista kumppanuutta tällä alalla ja tukea kaikkien asian kannalta merkityksellisten politiikkojen ja toimenpiteiden yhteisvaikutusta edistämällä valtiosta riippumattomien järjestöjen, muiden järjestöjen sekä kansallisten, alueellisten ja paikallisten viranomaisten välistä yhteistyötä.(14) Jotta ohjelman tavoitteet voitaisiin saavuttaa ja käyttää saatavilla olevia resursseja mahdollisimman tehokkaasti, ohjelman toiminta-alueet on määriteltävä huolellisesti valitsemalla ohjelmaan hankkeita, jotka tarjoavat muita enemmän lisäarvoa yhteisölle ja joissa monialaista lähestymistapaa käyttäen testataan uusia mahdollisuuksia väkivallan ehkäisemiseksi ja jaetaan niistä tietoa.(15) Olisi edistettävä yhteistyötä ohjelman alalla toimivaltaisten järjestöjen, kolmansien maiden sekä kaikkien niiden kanssa, joiden voidaan olettaa osallistuvan väkivallan ehkäisemiseen.(16) Olisi huolehdittava siitä, että liittymistä edeltävässä vaiheessa olevat jäsenyyttä hakeneet maat pääsevät osallistumaan tähän ohjelmaan asianomaisissa sopimuksissa, erityisesti assosiaatiosopimuksissa ja niihin liittyvissä lisäpöytäkirjoissa määrättyjen edellytysten mukaisesti.(17) Ohjelman painoarvon ja vaikutusten lisäämiseksi toimia olisi arvioitava jatkuvasti kiinnittämällä erityistä huomiota niiden tehokkuuteen ja asetettujen tavoitteiden saavuttamiseen, jotta voidaan tehdä tarvittavat tarkistukset.(18) Ohjelman olisi oltava nelivuotinen, jotta olisi riittävästi aikaa toteuttaa toimenpiteitä asetettujen tavoitteiden saavuttamiseksi.(19) Tämän säädöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(12) mukaisesti.(20) Tässä päätöksessä vahvistetaan ohjelman koko keston ajaksi rahoituspuitteet, jota budjettivallan käyttäjän olisi pidettävä Euroopan parlamentin, neuvoston ja komission välillä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen 33 kohdan mukaisena(13) ensisijaisena ohjeenaan vuosittaisessa talousarviomenettelyssä,OVAT PÄÄTTÄNEET SEURAAVAA:1 artiklaOhjelman perustaminen1. Perustetaan lapsiin, nuoriin ja naisiin kohdistuvan väkivallan torjuntatoimenpiteitä koskeva yhteisön toimintaohjelma 1 päivänä tammikuuta 2000 alkavaksi ja 31 päivänä joulukuuta 2003 päättyväksi kaudeksi.2. Ohjelman tavoitteena on osaltaan varmistaa fyysisen terveyden ja mielenterveyden korkeatasoinen suojelu suojelemalla lapsia, nuoria ja naisia väkivallalta mukaan lukien seksuaalinen hyväksikäyttö, ehkäisemällä väkivaltaa ja tarjoamalla tukea väkivallan uhreille erityisesti jotta he eivät uudelleen joutuisi alttiiksi väkivallalle. Sen tavoitteena on myös avustaa ja kannustaa tällä alalla toimivia valtiosta riippumattomia ja muita järjestöjä. Ohjelmalla edistetään näin sosiaalista hyvinvointia.3. Liitteessä vahvistetuilla, ohjelman mukaisesti toteutettavilla toimilla on tarkoitus edistää:a) rajat ylittäviä toimia, joilla perustetaan monialaisia verkostoja ja varmistetaan tietojen vaihto, parhaat toimintatavat ja yhteistyö yhteisön tasolla;b) rajat ylittäviä toimia yleisen tietoisuuden lisäämiseksi;c) täydentäviä toimia.2 artiklaTäytäntöönpano1. Komissio varmistaa 1 artiklan 3 kohdassa tarkoitettujen toimien toteuttamisen kiinteässä yhteistyössä jäsenvaltioiden kanssa 5 artiklan mukaisesti.2. Komissio toimii jäsenvaltioita kuultuaan yhteistyössä lapsiin, nuoriin ja naisiin kohdistuvan väkivallan ehkäisemisen ja väkivallan uhrien suojelemisen ja tukemisen alalla toimivien laitosten ja järjestöjen kanssa. Se edistää erityisesti valtiosta riippumattomien järjestöjen rajat ylittävää yhteistyötä kansallisten, alueellisten ja paikallisten viranomaisten kanssa.3. Komissio ottaa huomioon tällä alalla kansallisella, alueellisella ja paikallisella tasolla toteutettavat toimet. Se myös varmistaa, että kaikki kohderyhmät otetaan huomioon tasapuolisesti.4. Merkittävän määrän jäsenvaltioita on osallistuttava toteutettaviin toimiin.3 artiklaTalousarvio1. Nelivuotisen ohjelman (2000-2003) täytäntöönpanoon varatuiksi rahoituspuitteiksi vahvistetaan 20 miljoonaa euroa.2. Budjettivallan käyttäjä myöntää vuotuiset määrärahat rahoitusnäkymien rajoissa.3. Yhteisön osuus vaihtelee toimen luonteen mukaan. Se saa olla enintään 80 prosenttia toimen kokonaiskustannuksista.4 artiklaYhdenmukaisuus ja täydentävyysKomissio varmistaa, että ohjelman mukaisesti toteutettavat yhteisön toimet ja muiden asian kannalta merkityksellisten yhteisön ohjelmien ja toimenpiteiden nojalla toteutettavat toimet, kansanterveyden alan tuleva kehitys mukaan lukien, ovat keskenään yhdenmukaisia ja toisiaan täydentäviä.5 artiklaTäytäntöönpanotoimenpiteet1. Tämän säädöksen täytäntöönpanemiseksi tarvittavista, jäljempänä mainittuja seikkoja koskevista toimenpiteistä päätetään 6 artiklan 2 kohdassa tarkoitettua hallintomenettelyä noudattaen:a) vuosittainen työsuunnitelma ohjelmaan sisältyvien toimenpiteiden täytäntöönpanemiseksi, mukaan lukien vaikutukset talousarvioon ja valintaperusteet;b) ohjelman eri osien välinen yleinen tasapaino;c) menettelyt, jotka koskevat yhteensovittamista tämän ohjelman tavoitteen saavuttamiseen välittömästi liittyvien ohjelmien ja aloitteiden kanssa;d) 8 artiklassa tarkoitettua kolmansien maiden ja kansainvälisten järjestöjen kanssa tehtävää yhteistyötä koskevat järjestelyt;e) ohjelman seurantaa ja arviointia koskevat menettelyt.2. Tämän säädöksen täytäntöönpanemiseksi tarvittavista muita seikkoja koskevista toimenpiteistä päätetään 6 artiklan 3 kohdassa tarkoitettua neuvoa-antavaa menettelyä noudattaen.6 artiklaKomitea1. Komissiota avustaa komitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.Päätöksen 1999/468/EY 4 artiklan 3 kohdassa tarkoitettu määräaika vahvistetaan kahdeksi kuukaudeksi.3. Jos tähän kohtaan viitataan, sovelletaan päätöksen 1999/468/EY 3 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.4. Komitea vahvistaa työjärjestyksensä.7 artiklaEFTA/ETA-valtioiden, assosioituneiden Keski- ja Itä-Euroopan maiden, Kyproksen, Maltan ja Turkin osallistuminenTähän ohjelmaan voivat osallistua- EFTA/ETA-valtiot ETA-sopimuksessa määrättyjen edellytysten mukaisesti,- assosioituneet Keski- ja Itä-Euroopan maat Eurooppa-sopimuksissa, niiden lisäpöytäkirjoissa ja asianomaisten assosiaationeuvostojen päätöksissä vahvistettujen edellytysten mukaisesti,- Kypros, lisämäärärahojen perusteella kyseisen maan kanssa sovittavien menettelyjen mukaisesti,- Malta ja Turkki perustamissopimuksen mukaisesti lisämäärärahojen perusteella.8 artiklaKansainvälinen yhteistyöJollei perustamissopimuksen 300 artiklasta muuta johdu, ohjelman täytäntöönpanon aikana edistetään yhteistyötä yhteisön ulkopuolisten maiden ja ohjelman alalla toimivaltaisten kansainvälisten järjestöjen kanssa sekä sellaisten järjestöjen kanssa, jotka todennäköisesti osallistuvat väkivallan kaikkien muotojen ehkäisemiseen ja väkivallalta suojelemiseen.9 artiklaSeuranta ja arviointi1. Pannessaan tämän päätöksen täytäntöön komissio toteuttaa tarvittavat toimenpiteet ohjelman seurannan ja jatkuvan arvioinnin varmistamiseksi ottaen huomioon 1 artiklassa ja liitteessä esitetyt yleis- ja erityistavoitteet.2. Ohjelman toisena toimintavuonna komissio esittää Euroopan parlamentille ja neuvostolle arviointikertomuksen.3. Komissio toimittaa Euroopan parlamentille ja neuvostolle loppukertomuksen ohjelman päätyttyä.4. Komissio sisällyttää 2 ja 3 kohdassa mainittuihin kertomuksiin tiedot yhteisön rahoituksesta toiminnan eri aloilla ja 4 artiklassa tarkoitetusta toimien keskinäisestä täydentävyydestä sekä arviointien tulokset. Komissio lähettää kertomukset myös talous- ja sosiaalikomitealle ja alueiden komitealle.10 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 24 päivänä tammikuuta 2000.Euroopan parlamentin puolestaN. FONTAINEPuhemiesNeuvoston puolestaJ. GAMAPuheenjohtaja(1) EYVL C 259, 18.8.1998, s. 2,EYVL C 89, 30.3.1999, s. 42,ja EYVL C 162, 9.6.1999, s. 11.(2) EYVL C 169, 16.6.1999, s. 35.(3) EYVL C 89, 30.3.1999, s. 42.(4) Euroopan parlamentin lausunto, annettu 16. huhtikuuta 1999 (EYVL C 219, 30.7.1999, s. 497), neuvoston yhteinen kanta, vahvistettu 13. syyskuuta 1999 (EYVL C 317, 4.11.1999, s. 1), Euroopan parlamentin päätös, tehty 17. marraskuuta 1999 (ei vielä julkaistu virallisessa lehdessä) sekä neuvoston päätös, tehty 13. joulukuuta 1999.(5) EYVL L 63, 4.3.1997, s. 2.(6) EYVL C 32, 5.2.1996, s. 88.(7) EYVL C 320, 28.10.1996, s. 190.(8) EYVL C 20, 20.1.1997, s. 170.(9) EYVL C 304, 6.10.1997, s. 55.(10) EYVL C 14, 19.1.1998, s. 39.(11) EYVL L 46, 20.2.1999, s. 1.(12) EYVL L 184, 17.7.1999, s. 23.(13) EYVL C 172, 18.6.1999, s. 1.LIITEERITYISTAVOITTEET JA -TOIMETI RAJAT YLITTÄVÄT TOIMET, JOILLA PERUSTETAAN MONIALAISIA VERKOSTOJA JA VARMISTETAAN TIETOJEN VAIHTO, PARHAAT TOIMINTATAVAT JA YHTEISTYÖ YHTEISÖN TASOLLATavoite:Tuetaan ja kannustetaan väkivallan torjunnan alalla toimivia valtiosta riippumattomia ja muita järjestöjä sekä viranomaisia toimimaan yhteistyössä keskenään.1. Tuetaan monialaisten verkostojen perustamista ja vahvistamista sekä edistetään ja tuetaan valtiosta riippumattomien järjestöjen yhteistyötä kansallisen, alueellisen ja paikallisen tason eri järjestöjen ja viranomaisten kanssa, jotta lisättäisiin keskinäistä tietoa ja ymmärtämystä muiden tehtävistä ja helpotettaisiin asian kannalta merkityksellisen tiedon vaihtoa.2. Edistetään ja vaihdetaan parhaita toimintatapoja, mukaan lukien pilottihankkeet, väkivallan ehkäisemisen ja lasten, nuorten ja naisten tukemisen ja suojelun alalla yhteisön tasolla.Verkostoissa toteutetaan erityisesti väkivaltaongelmien ratkaisemista koskevaa toimintaa seuraavasti:1) luodaan yhteiset puitteet väkivallan sekä sen syiden ja seurausten analysoimiseksi mukaan lukien väkivallan eri muotojen määritteleminen;2) mitataan Euroopassa esiintyvien väkivallan eri muotojen todelliset vaikutukset uhreihin ja yhteiskuntaan sen määrittämiseksi, mikä on tarkoituksenmukainen tapa vastata niihin;3) arvioidaan seksuaalisen hyväksikäytön ja muun väkivallan ehkäisemiseksi ja havaitsemiseksi sekä väkivallan uhrien tukemiseksi, erityisesti jotta he eivät uudelleen joutuisi alttiiksi väkivallalle, tarvittavia erilaisia toimenpiteitä ja toimintatapoja ja niiden tehokkuutta.II RAJAT YLITTÄVÄT TOIMET YLEISEN TIETOISUUDEN LISÄÄMISEKSITavoite:Tuetaan yleisen tietoisuuden lisäämistä lapsiin, nuoriin ja naisiin kohdistuvasta väkivallasta ja sen ehkäisemisestä, mukaan lukien seksuaalista hyväksikäyttöä, kaupallisessa tarkoituksessa tapahtuvaa seksuaalista hyväksikäyttöä ja muuta seksuaalista väärinkäyttöä varten tapahtuvan ihmiskaupan uhrit.1. Edistetään yhteistyössä jäsenvaltioiden kanssa kansalaisten ja erityisesti lasten ja nuorten, opettajien sekä muiden asianomaisten tahojen samoin kuin tiedotusvälineiden keskuudessa toteutettavia tiedotuskampanjoita, pilottihankkeita, joilla on eurooppalaista lisäarvoa, sekä valistushankkeita, jotka koskevat mahdollisia väkivallan riskejä ja keinoja välttää niitä, mukaan lukien tieto lainsäädännöllisistä toimista, terveysvalistuksesta ja väkivallan torjuntaan liittyvästä koulutuksesta.2. Kehitetään yhteisön laajuinen tietolähde avustamaan ja informoimaan valtioista riippumattomia järjestöjä ja viranomaisia hallitusten, valtiosta riippumattomien järjestöjen sekä yliopistojen ja korkeakoulujen kokoamista väkivaltaa, sen torjuntaa ja uhrien tukemista koskevista julkisista tiedoista sekä toimittamaan niille tietoja yhteisön puitteissa toteutetuista asiaan liittyvistä toimista ja ohjelmista. Tämän olisi mahdollistettava tietojen liittäminen kaikkiin asian kannalta merkityksellisiin tietojärjestelmiin.3. Tuetaan tutkimuksia, joissa keskitytään väkivaltaan ja seksuaaliseen väärinkäyttöön sekä niiden torjuntakeinoihin ja joiden tavoitteena on muun muassa määritellä tehokkaimmat menetelmät ja politiikat väkivallan torjumiseksi, väkivallan uhrien tukemiseksi, erityisesti jotta he eivät uudelleen joutuisi alttiiksi väkivallalle, sekä yhteiskunnallisten ja taloudellisten kustannusten tarkastelemiseksi, jotta voitaisiin määrittää, millä tavalla tähän ilmiöön pitäisi vastata.4. Parannetaan väkivallan seurausten havaitsemista, niistä ilmoittamista ja niiden hallintaa.III TÄYDENTÄVÄT TOIMETKomissio voi päätöksen 2 ja 5 artiklaa noudattaen ohjelmaa toteuttaessaan käyttää teknisen avun organisaatioita, joita rahoitetaan ohjelman kokonaismäärärahoista. Samoin edellytyksin komissio voi käyttää asaintuntija-apua. Lisäksi komissio voi järjestää seminaareja, konferensseja tai muita asiantuntijakokouksia, joilla voidaan edistää ohjelman täytäntöönpanoa, sekä kehittää tiedotus-, julkaisu- tai tiedonlevitystoimia.


title: 2011/813/EU: Neuvoston päätös, annettu 1 päivänä joulukuuta 2011 , alueiden komitean espanjalaisen varajäsenen nimeämisestä

text:
               7.12.2011

               FI

               Euroopan unionin virallinen lehti

               L 324/33

         NEUVOSTON PÄÄTÖS,
   annettu 1 päivänä joulukuuta 2011,
   alueiden komitean espanjalaisen varajäsenen nimeämisestä
   (2011/813/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Alueiden komitean varajäsenen paikka on vapautunut Miguel LUCENA BARRANQUERON toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015 varajäseneksi:

               —

               Elvira SAINT-GERONS HERRERA, Secretaria General de Acción Exterior de la Junta de Andalucía.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 1 päivänä joulukuuta 2011.

            Neuvoston puolesta

            Puheenjohtaja

         W. KOSINIAK-KAMYSZ

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2014/597/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/252

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2012
   (2014/597/EU)
   EUROOPAN PARLAMENTTI, joka

               —

               ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0194/2014),

               1.

               myöntää Euroopan unionin verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 172.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 77, 13.3.2004, s. 1

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42